
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρόσληψη προσωπικού στο Νομαρχιακό Ταμείο Φωκίδας για την 

αντιμετώπιση απρόβλεπτων και επειγουσών αναγκών. 1 

Έγκριση Ισολογισμού - Απολογισμού ΤΑΝ έτους 1987. 2 

Καθορισμός του τρόπου λειτουργίας του Κρατικού Λαχείου Κοινω¬ 
νικής Αντίληψης της εικοστής δεύτερης (22ης) Έκδοσης αυτού, 

έτους 1988. 3 

Δυνατότητα κατάθεσης της εκκαθαριστικής δήλωσης Φ.Π.Α. σε 

άλλη φορολογική αρχή ή υπηρεσία κ.τ.λ. 4 

Καθορισμός του είδους ανάγκης και του κατ’ αριθμό ανώτατου 
ορίου πρόσκαιρου και εποχιακού προσωπικού για πρόσληψη στον 

Αυτόνομο Σταφιδικό Οργανισμό (Α.Σ.Ο.). 5 

Κήρυξη υποχρεωτικής της από 4.7.88 ΣΣΕ των καθαριστριών, κα- 
θαριστών επιχειρήσεων, γραφείων και πολυκατοικιών όλης της 

Χώρας πλην Νομού Θεσ/κης. 6 

Κήρυξη υποχρεωτικής της από 4.7.88 ΣΣΕ του προσ/κού γρα¬ 
φείων Ανωνύμων Εταιρειών και λοιπών Ιδιωτικών Επιχ/σεων 
καθώς και των γραμματέων προϊσταμένων Δ/νσεων επιχ/σεων 

όλης της χώρας. 7 

Κήρυξη υποχρεωτικής της από 17.8.88 ΣΣΕ των εργατοτεχνιτών 

οικοδόμων και των συναφών κλάδων όλης της Χώρας. 8 

Μεταφορά Γ' ορθοπεδικού τμήματος από το Περιφ. Γεν. Νοσ/μείο 
«ΑΣΚΛΗΠΙΕΙΟ» Βούλας στο Περιφερειακό Γενικό Νοσοκομείο 


Αθηνών. 9 

Μεταφορά θέσεων κλάδου γιατρών Ε.Σ.Τ. 10 

Καθορισμός προσωπικού για την κάλυψη εποχιακών αναγκών στη 

ΔΕΠ-ΕΚΤ Α.Ε.11 

Σύμβαση μίσθωσης έργου από το Α' ΚΑΠΗ Αγ. Αναργύρων. . . 12 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 62807 · (1) 


Πρόσληψη προσωπικού στο Νομαρχιακό Ταμείο Φωκίδας για την αντι¬ 
μετώπιση απρόβλεπτων και επειγουσών αναγκών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 1, 3, 4 και 5 του Ν. 993/79, σε συν¬ 
δυασμό με τις όμοιες των άρθρων 8 και 9 του Ν. 1476/84 και του άρ¬ 
θρου 14 του Ν. 1735/87. 

2. Το έγγραφο 2792/22.8.88 του Νομαρχιακού Ταμείου Φωκίδας 
και το πρακτικό 18/19.8.88 του Δ.Σ. αυτού, με τα οποία ζητείται η 
έγκριση για την πρόσληψη τριών (3) χειριστών προωθητήρα, τριών (3) 
οδηγών αυτοκινήτων και ενός (1) τεχνίτη μηχανημάτων, με σχέση ερ¬ 
γασίας ιδιωτικού δικαίου, για το χρονικό διάστημα οκτώ (8) μηνών, για 
την αντιμετώπιση έκτακτων και επειγουσών αναγκών. 


3. Το γεγονός ότι οι παραπάνω ανάγκες δεν μπορούν να αντιμετωπι¬ 
στούν από το υφιστάμενο μόνιμο και με σχέση εργασίας ιδιωτικού δι¬ 
καίου προσωπικό του Νομαρχιακού Ταμείου Φωκίδας ή με απόσπαση 
προσωπικού από άλλες υπηρεσίες. 

4. Την 582/12.10.88 εγκριτική πράξη του Υπουργού Προεδρίας 
της Κυβέρνησης. 

5. Την 6910/20.1.88 απόφαση του Υπουργείου (ΦΕΚ 41/ 
2.2.88/τ.Β') για τη μεταβίβαση εξουσίας υπογραφής «Με Εντολή 
Υπουργού», αποφασίζουμε: 

Διαπιστώνουμε ότι συντρέχουν οι προϋποθέσεις των άρθρων 1, 3, 4 
και 5 του Ν. 993/79, σε συνδυασμό με τις όμοιες των άρθρων 8 και 9 
του Ν. 1476/84 και του άρθρου 14 του Ν. 1735/87 και παρέχουμε 
την έγκριση στο Νομαρχιακό Ταμείο Φωκίδας για την πρόσληψη τριών 
(3) χειριστών προωθητήρα, τριών (3) οδηγών αυτοκινήτων και ενός (1) 
τεχνίτη μηχανημάτων, με σχέση εργασίας ιδιωτικού δικαίου ορισμένου 
χρόνου, για την κάλυψη απρόβλεπτων και επειγουσών αναγκών και για 
χρονικό διάστημα οκτώ (8) μηνών, ήτοι από 1.11.1988 μέχρι 
30.6.1989. 

Η απόφαση αυτή να δημοσιεύθεί στην Εφημερίδα της Κυβερνή- 
σεως. 

Αθήνα, 25 Οκτωβρίου 1988 

Με εντολή Υπουργού 
Ο Γεν. Γραμματέας 
ΓΙΑΝΝΗΣ ΜΠΕΛΤΣΙΟΣ 

-ψ- 

Αριθ. Φ. 952.3/5/88 (2) 

Έγκριση Ισολογισμού - Απολογισμού ΤΑΝ έτους 1987. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το από 24 Δεκ. 1931/2 Ιαν. 1932 Π.Δ. «περί κωδικοποιήσεως 
του Ν. 5042/31, περί ΤΑΝ» (Άρθρο 30). 

β. Τα άρθρα 30, 31 του Ν.Δ. 496/74 «Περί Λογιστικού των Νομι¬ 
κών Προσώπων Δημοσίου Δικαίου» όπως τροποποιήθηκε μεταγενέ¬ 
στερα. 

γ. Τη με αριθμό 072.2/7/Γ. 1564 από 6.11.86 Κοινή Απόφαση 
του Πρωθυπουργού και του Αντιπροέδρου της Κυβέρνησης και Υπουρ¬ 
γού Εθνικής Άμυνας με θέμα «Ανάθεση αρμοδιοτήτων Υπουργού Εθνι¬ 
κής Άμυνας στους Υφυπουργούς Εθνικής Άμυνας» (ΦΕΚ 784Β/ 
7.11.86). 

δ. Την υπ’ αριθμ. 952.3/3/88 από 6.7.88 Απόφαση ΥΕΘΑ/ΓΕΝ 
«Περί συστάσεως Εξελεγκτικής Επιτροπής Ελέγχου του Ισολογισμού - 
Απολογισμού του ΤΑΝ έτους 1987». - 

ε. Την από 14.9.88 έκθεση της Εξελεγκτικής Επιτροπής, αποφασί¬ 
ζουμε: 

Εγκρίνουμε τον Ισολογισμό του Ταμείου Αλληλοβοήθειας Ναυτικού 
οικονομικής χρήσεως 1987, ύψους οκτακόσιων ογδόντα ενός εκατομ- 

μυρίων οχτακοσιών ενενήντα έξι χιλιάδων εξακοσίων εξήντα εννέα 
δραχμών (881.896.669), καθώς και τον Απολογισμό, ο οποίος εμφα¬ 
νίζει σύνολο εισπράξεων ένα δισεκατομμύριο πενήντα έξι εκατομμύρια 
πεντακόσιες οκτώ χιλιάδες · οκτακόσιες πενήντα πέντε δρχ. 
(1.056.508.855) και σύνολο πληρωμών οκτακόσια εβδομήντα έξι 
εκατομμύρια εννιακόσιες εβδομήντα πέντε χιλιάδες τριάντα τρεις δρχ. 
(876.975.033), όπως βεβαιώθηκαν από την Εξελεγκτική Επι¬ 
τροπή. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Οκτωβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-+- 

Αριθ. Κ 6633/195 (3) 

Καθορισμός του τρόπου λειτουργίας του Κρατικού Λαχείου Κοινωνικής 

Αντίληψης της εικοστής δεύτερης (22ης) Έκδοσης αυτού, έτους 

1988. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 (παρ. 3) και 4 του από 10 Ιουλίου 
1929 Διατάγματος «περί καθορισμού του τρόπου διοικήσεως και λει¬ 
τουργίας του λαχείου του Εθνικού Στόλου και των Αρχαιοτήτων της 
Ελλάδος». 

2. Τις διατάξεις του άρθρου 4 του Α.Ν. 339/1936 «Περί Κρατικών 
Λαχείων». 

3. Τις διατάξεις του άρθρου 2 του Α.Ν. 2038/1939 «περί τροποποι- 
ήσεως των διατάξεων των Κρατικών Λαχείων». 

4. Τις διατάξεις της παρ. 3 του άρθρου μόνου του Α.Ν. 143/1967 
(ΦΕΚ 165/1967, τ.Α') «περί συστάσεώς Ειδικού Λαχείου υπέρ Κοινω¬ 
νικής Αντίληψης». 

. 5. Το σχέδιο προγράμματος λειτουργίας του Κρατικού Λαχείου Κοι¬ 
νωνικής Αντίληψης του έτους 1988 που καταρτίσθηκε από τη Διοι¬ 
κούσα Επιτροπή Κρατικών Λαχείων. >. . 

6. Την κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων με αριθμ. 471/88 
(ΦΕΚ 463/88 τευχ. Β’) για την ανάθεση αρμοδιοτήτων στους Υφυ¬ 
πουργούς Υγείας, Πρόνοιας και Κοινών. Ασφαλίσεων, αποφασί¬ 
ζουμε: · 

Εγκρίνουμε το Πρόγραμμα λειτουργίας του Κρατικού Λαχείου Κοι¬ 
νωνικής Αντίληψης του έτους 1988, που καταρτίσθηκε από τη Διοι¬ 
κούσα Επιτροπή Κρατικών Λαχείων και έχει ως ακολούθως: 

1. Έκδοση του Λαχείου: 


και του Διευθυντή της Υπηρεσίας Κρατικών Λαχείων. Στην άλλη όψη 
τους θα φέρουν εκτυπωμένα κείμενα σχετικά με τους λαχνούς, καθώς 
και τον προορισμό τού Λαχείου. 

Στο συνεκτυπούμενο στέλεχος εκτυπώνονται τα απαραίτητα διακρι- 
τΓκά στοιχεία του γραμματίου. 

4. Πώληση των γραμματίων του Λαχείου: 

Η πώληση των γραμματίων του Λαχείου ενεργείται σε ποσότητες 
των πενήντα (50) γραμματίων, καθώς και σε πολλαπλάσια του αριθμού 
αυτού ως κατωτέρω: 

Λ) Με μετρητά: Από το Ταμείο της Υπηρεσίας Κρατικών Λαχείων σε 
όλους. 

Β) Με πίστωση σε: 

α) Πράκτορες του Εθνικού Λαχείου, βάσει εγγυητικής επιστολής 
Τράπεζας, ή γραμματίου του Ταμείου Παρακαταθηκών και Δανείων 
για παρακατάθεση υπέρ της Υπηρεσ. Κρατ. Λαχείων ομολόγων του 
Δημοσίου που να καλύπτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπεζας ή γραμμα¬ 
τίου του Ταμείου Παρακαταθηκών και Δανείων για παρακατάθεση 
υπέρ της Υπηρεσίας Κρατ. Λαχείων ομολόγων του Δημοσίου, που να 
καλύπτουν την αξία των γραμματίων. 

γ) Τράπεζες και Δημόσια Ταμεία, μετά από αίτησή τους. 

Τα γραμμάτια που θα πουληθούν με πίστωση πρέπει να εξοφληθούν 
το αργότερο μέχρι 21 Ιανουάριου 1989. 

5. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε τετρακόσιες (400) 
δραχμές. 


6. Παρεχόμενη προμήθεια: 

Σε όσους αγοράζουν γραμμάτια του Λαχείου για μεταπώληση παρέ¬ 
χεται προμήθεια η οποία ορίζεται -γενικά- σε ποσοστό 12% επί της ονο¬ 
μαστικής αξίας των αγοραζομένων γραμματίων. 

7. Βασικά κέρδη γενικής κλήρωσης: 

Στα βασικά κέρδη της γενικής κλήρωσης μετέχουν τα γραμμάτια 
όλων των σειρών που κυκλοφόρησαν και κερδίζουν από αυτά δεκατρία 
(13), ως ακολούθως: 


Λαχνοί 

1 

2 

3 

3 

2 

2 


Κέρδη κατά λαχνό 
80.000.000 
30.000.000 
10.000.000 
5.000.000 
4.000.000 
3.000.000 


Σύνολο κερδών 
80.000.000 
60.000.000 
30.000.000 
15.000.000 
8.000.000 
6 . 000.000 


Ήτοι, σύνολο βασικών κερδών γενικής κλήρωσης 199.000.000 
δραχμές. 


Για την ΚΒ' Έκδοση του Κρατικού Λαχείου Κοινωνικής Αντίληψης 
θα εκτυπωθούν εκατόν είκοσι (120) σειρές.λαχείων ή και όσες περισσό¬ 
τερες θα απαιτηθούν, από εκατό χιλιάδες (100.000) λαχεία η κάθε 
σειρά. Από τις σειρές που θα εκδοθούν θα κυκλοφορήσουν μόνον όσες, 
ανάλογα με τη ζήτηση, θα κριθούν αναγκαίες. 

Η κλήρωση θα διενεργηθεί δημόσια ενώπιον της Διοικούσας Επιτρο¬ 
πής Κρατικών Λαχείων την 31η Δεκεμβρίου, ημέρα Σάββατο και ώρα 
2 μ.μ. στην Αίθουσα Κληρώσεων της Υπηρεσίας Κρατικών Λαχείων. 

2; Αριθμός γραμματίων του Λαχείου: 

Τα γραμμάτια του Λαχείου θα φέρουν τους αριθμούς από 1 ως 

100.000. 

3. Χαρακτηριστικά των γραμματίων του λαχείου: 

Τα γραμμάτια του Λαχείου στη μία όψη τους θα φέρουν, εκτός από 
τον αριθμό τους, το έμβλημα του Κράτους, τον τίτλο του Λαχείου, την 
ημερομηνία Έκδοσης, τον αύξοντα αριθμό της Έκδοσης, την ημερομη¬ 
νία της κλήρωσης, τη σειρά στην οποία ανήκουν, την προθεσμία μέσα 
στην οποία πρέπει να εμφανισθούν για πληρωμή των κερδών, την τιμή 
πώλησης, καθώς και τις υπογραφές του Υπουργού των Οικονομικών 


8. Πρόσθετα κέρδη γενικής κλήρωσης: 

Στα πρόσθετα κέρδη της γενικής κλήρωσης μετέχουν όλα τα γραμ¬ 
μάτια, ανεξάρτητα από σειρά και αυτά κερδίζουν: . 

α) Από 800.000 δραχμές, όλα τα γραμμάτια που έχουν τον ίδιο 
αριθμό μεαυτόν που κληρώθηκε πρώτος στη γενική κλήρωση και κέρ¬ 
δισε 80.000.000 δρχ. 

β) Από 250.000 δραχμές, όλα τα γραμμάτια που έχουν τον ίδιο 
αριθμό μεαυτούς που κληρώθηκαν δεύτερος και τρίτος στη γενική κλή¬ 
ρωση και κέρδισαν από 30.000.000 δραχμές. 

γ) Από 200.000 δρχ. το καθένα, όλα τα γραμμάτια που έχουν τους 
ίδιους αριθμούς μεαυτούς που κληρώθηκαν τέταρτος, πέμπτος και 
έκτος στη Γενική Κλήρωση και κέρδισαν από 10.000.000 δρχ. 

δ) Από 150.000 δρχ. το καθένα, όλα τα γραμμάτια που έχουν τους 
αριθμούς των υπολοίπων επτά (7) γραμματίων που κληρώθηκαν στη 
Γενική Κλήρωση. 

Εφόσον τα διανεμόμενα κέρδη υπολείπονται του κατώτατου ορίου, 
όπως τούτο καθορίζεται στην παράγραφο 10 της παρούσας, θα κληρω¬ 
θεί ένας ακόμη αριθμός, που μαζί μετά πρόσθετα κέρδη του, θα κερδί¬ 
ζουν το ποσό που απαιτείται για να συμπληρωθεί το ωςάνω ποσοστό. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

9. Βασικά κέρδη κάθε σειράς: 

Στα βασικά κέρδη μετέχουν όλα τα γραμμάτια κάθε σειράς και κερδί¬ 
ζουν από αυτά είκοσι (20) γραμμάτια, ωςακολούθως: 

Λαχνοί Κέρδη κατά λαχνό Σύνολο κερδών 

1 4.000.000 4.000.000 

1 2 . 000.000 2 . 000.000 

2 1.000.000 2.000.000 

3 500.000 1.500.000 

13 250.000 3.250.000 

Σύνολο βασικών κερδών κάθε σειράς δρχ. 12.750.000. 

Επίσης κερδίζουν από οκτακόσιες (800) δρχ. όλα τα γραμμάτια ανε¬ 
ξάρτητα από σειρά που οι αριθμοί τους έχουν τα δύο τελευταία ψηφία 
όμοια με τα δύο τελευταία ψηφία α) του αριθμού που κέρδισε τον πρώτο 
λαχνό (80.000.000), των αριθμών που κέρδισαν το δεύτερο και τρίτο 
λαχνό (30.000.000) της Γενικής κλήρωσης και β) του αριθμού που 
κατά την ειδική κλήρωση κέρδισε το λαχνό των 4.000.000 δρχ. 

Σε περίπτωση που τα δύο τελευταία ψηφία είναι τα ίδια σε δύο ή τρεις 
ή τέσσερις από τους πιο πάνω λαχνούς κερδίζουν αντίστοιχα από 1.600 
δρχ., 2.400 δρχ. και 3.200 δρχ. 

10. Διανεμητέα κέρδη: 

Τα ποσά που θα διατεθούν για λαχνούς δεν μπορεί να είναι λιγότερα 
από το ποσοστό 53% των ακαθαρίστων εισπράξεων του λαχείου. 

11. Τρόπος κλήρωσης: 

Πρώτα ενεργείται η κλήρωση των κερδών της Γενικής κλήρωσης και 
στη συνέχεια η κλήρωση των κερδών κάθε σειράς, ως κατωτέρω: 

Α’ ΓΕΝΙΚΗ ΚΛΗΡΩΣΗ 

Χρησιμοποιείται ηλεκτροκίνητη κληρωτίδα με πέντε (5) καλάθια που 
μπορούν να περιστρέφονται σε ομοκεντρικό άξονα. Σε καθένα από τα πέ¬ 
ντε (5) καλάθια, παρουσία της Δ.Ε.Κ.Λ. και δημόσια, ρίχονται δέκα 
σφαιρίδια, στο εσωτερικό καθενός των οποίων βρίσκεται γραμμένος 
ένας μονοψήφιος αριθμός, από το 0 ως το 9, που δεν είναι ορατός εξωτε¬ 
ρικά. 

Μέσα σε μια άλλη χειροκίνητη κληρωτίδα ρίχνονται κλήροι τόσοι, 
όσες οι σειρές που πουλήθηκαν, σε καθένα των οποίων είναι γραμμένος 
ένας αριθμός, αντίστοιχος της σειράς που πουλήθηκε. 

Μετά από αυτά, περιστρέφονται και οι δύο κληρωτίδες (ηλεκτροκί¬ 
νητη και χειροκίνητη) και μόλις σταματήσουν, τα σφαιρίδια που μπήκαν 
τυχαία στο θαλαμίσκο κάθε καλαθιού της ηλεκτροκίνητης κλήρωτίδας 
απελευθερώνονται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειροκίνητη κληρωτίδα. 

Τα σφαιρίδια που απελευθερώθηκαν από την ηλεκτροκίνητη κληρω¬ 
τίδα ανοίγονται και φανερώνουν τους αριθμούς, οι οποίοι είναι γραμμέ¬ 
νοι μέσα σ’ αυτά και οι οποίοι από τα αριστερά προς τα δεξιά, όπως φαί¬ 
νονται από τη θέση των θεατών, σχηματίζουν ένα ενιαίο αριθμό. 

Ο κλήρος που εξάγεται από τη χειροκίνητη κληρωτίδα και στον 
οποίο έχει εκτυπωθεί τριψήφιος αριθμός καλύπτεται από το εξωτερικό 
του μέρος από επίπεδο εξάρτημα και συρόμενος από τα αριστερά προς 
τα δεξιά αποκαλύπτει τον αριθμό αυτό, ενώ ωθούμενος, κατά την αντί¬ 
στροφη φορά, τον καλύπτει. 

Ο αριθμός που σχηματίζεται από την ηλεκτροκίνητη κληρωτίδα 
προσδιορίζει τον αριθμό του γραμματίου που κερδίζει τον Α' λαχνό 
(80.000.000), ενώ ο αριθμός που είναι γραμμένος στον κλήρο που 
βγήκε από τη χειροκίνητη κληρωτίδα προσδιορίζει τη σειρά στην οποία 
ανήκει ο αριθμός που κερδίζει. 

Στη συνέχεια, κατά τον αυτό τρόπο, προσδιορίζεται το γραμμάτιο το 
οποίο θα κερδίσει το δεύτερο, τον τρίτο κ.λπ. λαχνό, μέχρι να εξαντλη¬ 
θούν οι 13 λαχνοί που αναφέρονται στην παρ. 7. της παρούσας και τον 
14ο λαχνό, εφόσον θα κληρωθεί λαχνός 14ος, καθώς και τών αντίστοι¬ 
χων λαχνών της παρ. 8 της παρούσας. 

Τα σφαιρίδια που απελευθερώνονται από την ηλεκτροκίνητη κληρω¬ 
τίδα, καθώς και οι κλήροι που εξάγονται από τη χειροκίνητη, επαναρρί- 
χνονται σ’ αυτές, πριν από το σχηματισμό των δεύτερου, τρίτου κ.λ.π. 
αριθμών. 

Αν, για οποιοδήποτε λόγο, η κίνηση της κληρωτίδας με ηλεκτρισμό 
και η εξαγωγή σφαιριδίου είναι αδύνατη, οι σχετικές ενέργειες γίνονται 


με τους χειροκίνητους μοχλούς της κληρωτίδας αυτής. 

Β’ ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική Κλήρωση, στην οποία μετέ¬ 
χουν όλα τα γραμμάτια, ανεξάρτητα από σειρά, τα οποία δεν κληρώθη¬ 
καν κατά τη γενική κλήρωση. 

Τα γραμμάτια που κατά τη γενική και ειδική κλήρωση κερδίζουν από 
800 δρχ. το καθένα, ως προς τη συμμετοχή τους στην κλήρωση που συ¬ 
νεχίζεται, δε θεωρούνται ότι κληρώθηκαν. 

Για τη φάση της κλήρωσης που συνεχίζεται χρησιμοποιούμε πάλι την 
ηλεκτροκίνητη κληρωτίδα και τα σφαιρίδια που έχουν ριφθεί στα καλά¬ 
θια της, προηγούμενα. 

Στη συνέχεια, θέτεται σε περιστροφική κίνηση η ηλεκτροκίνητη κλη¬ 
ρωτίδα και όταν αυτή σταματήσει, εξάγονται, κατά τον τρόπο που περι- 
γράφεται παραπάνω στην παρ. 11, τα σφαιρίδια που με τους αριθμούς 
που είναι γραμμένοι σ’ αυτά σχηματίζουν τον αριθμό των γραμματίων, 
τα οποία, ανεξάρτητα από σειρά, κερδίζουν τον Α’ λαχνό (4.000.000) 
των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το γραμμάτιο που 
θα κερδίσει το δεύτερο, τον τρίτο κ.λπ. λαχνό, μέχρι να εξαντληθούν οι 
20 λαχνοί που αναφέρονται στην παρ. 9 της παρούσας. Μετά την ανά¬ 
γνωση των αριθμών των σφαιριδίων, αυτά, όπως και κατά τη γενική 
κλήρωση, ξαναρίχνονται στο καλάθι από το οποίο βγήκαν. 

Εάν κατά τη διαδρομή, τοσ'ο της γενικής όσο και της ειδικής κλήρω¬ 
σης, εξαχθεί αριθμός γραμματίου που κληρώθηκε ήδη, η κλήρωση επα¬ 
ναλαμβάνεται ως προς τον αριθμό. Επίσης εάν σχηματισθεί ο αριθμός 
00000 θεωρείται ότι κληρώθηκε ο αριθμός 100.000. 

Σε περίπτωση κατά την οποία ο λαχνός των βασικών κερδών της γε¬ 
νικής κλήρωσης κληρωθεί σε γραμμάτιο που δεν πουλήθηκε, η κλή¬ 
ρωση επαναλαμβάνεται. 

Η Υπηρεσία Κρατικών Λαχείων, πριν από την έναρξη της κλήρωσης 
καταθέτει στη Διοικούσα Επιτροπή Κρατικών Λαχείων πίνακα των 
γραμματίων του λαχείου που δεν πουλήθηκαν. Ο πίνακας αυτός είναι 
υπογραμμένος από τους: Διευθυντή της Υπηρεσίας Κρατικών Λαχείων, 
Προϊστάμενο του Τμήματος Διάθεσης Γραμματίων και Ελεγκτή της 
ίδιας Υπηρεσίας και θεωρημένος, πριν από την έναρξη της κλήρωσης, 
από τον Πρόεδρο της Διοικούσας Επιτροπής Κρατικών Λαχείων. 

Όλα τα γραμμάτια που δεν πουλήθηκαν, εκτός από εκείνα τα οποία 
κερδίζουν -τυχόν- ποσά από τα πρόσθετα κέρδη της γενικής και ειδικής 
κλήρωσης κάθε σειράς; μετά την.κλήρωση καταστρέφονται με φωτιά ή 
με πολτοποίηση. Για την καταστροφή συντάσσεται σχετικό' πρωτό¬ 
κολλο, το οποίο υπογράφεται - από το'Διευθυντή της Υπηρεσίας Κρατι¬ 
κών Λαχείων, τον Προϊστάμενο του Τμήματος Διάθεσης Γραμματίων 
και τον Ελεγκτή της Υπηρεσίας. 

Οι αριθμοί που κερδίζουν, οι σειρές και τα αντίστοιχα ποσά των βασι¬ 
κών κερδών και των πρόσθετων κερδών: α) της γενικής κλήρωσης και 
β) της κλήρωσης κάθε σειράς, εκφωνούνται από υπαλλήλους της Υπη¬ 
ρεσίας Κρατικών Λαχείων και καταγράφονται σε αριθμημένα τεμάχια 
χάρτου. 

Τα αποτελέσματα των κληρώσεων, οι οποίες θα διεξαχθούν ως ανω¬ 
τέρω, καταχωρούνται από το Γραμματέα της Διοικούσας Επιτροπής, σε 
πρωτόκολλο, που υπογράφεται απ’ αυτόν και από τα μέλη και τον Πρό¬ 
εδρο της Διοικούσας Επιτροπής, η οποία παραβρίσκεται στις κληρώ¬ 
σεις. 

Με βάση το πρωτόκολλο αυτό εκδίδεται από την Υπηρεσία Κρατικών 
Λαχείων ο επίσημος πίνακας κερδών, με τον οποίο -αποκλειστικά- ενερ- 
γούνται οι πληρωμές των κερδών. Αντίτυπα του πίνακα διανέμονται 
δωρεάν στους πωλητές των γραμματίων του Λαχείου, από τους οποίους 
λαμβάνουν γνώση οι ενδιαφερόμενοι. 

12. Πληρωμή των Κερδών: 

Τα κέρδη, στα οποία επιβάλλεται φόρος 10% μετά την αφαίρεση 
αφορολόγητου ποσού 25.000 δραχμών, καταβάλλονται βάσει του επί¬ 
σημου πίνακα κερδών, μόνο με την εμφάνιση και παράδοση στα ταμεία 
της Υπηρεσίας Κρατικών Λαχείων του ίδιου του γραμματίου που κέρ¬ 
δισε και μετά την εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται μόνο το μεγαλύ¬ 
τερο κέρδος. 

13. Παραγραφή: 

Το δικαίωμα για είσπραξη κέρδους παραγράφεται μετά την πάροδο 
έξι (6) μηνών από την ημέρα της κλήρωσης. Τα κέρδη που παραγράφο¬ 
νται περιέρχονται στο Δημόσιο και διαθέτονται κατά το νόμο. 

14. Γενικά Έξοδα: 

Τα έξοδα κάθε μορφής, ήτοι εκτύπωσης, διαφήμισης, διανομής, δια¬ 
χείρισης κ.λπ., καθορίζονται με απόφαση της Διοικούσας Επιτροπής 
Κρατικών Λαχείων. 

15. ( Νομικές σχέσεις προς το Λαχείο: 

Η Υπηρεσία Κρατικών Λαχείων δεν φέρει καμιά ευθύνη για γεγο¬ 
νότα που δεν προβλέπονταΐ από την απόφαση αυτή ή για πράξεις ή πα¬ 
ραλείψεις των πωλητών των λαχείων που έγιναν κατά παράβαση αυ¬ 
τής. ' 

Η τυχόν αναγραφή επί του γραμματίου ονόματος ή ονομάτων, σε έν¬ 
δειξη ιδιοκτησίας ή συνιδιοκτησίας, δεν έχει ισχύ απέναντι στην Υπηρε¬ 
σία Κρατικών Λαχείων. · 

Γραμμάτια του λαχείου μπορεί να στέλνονται, μετά από αίτηση των 
ενδιαφερομένων, και ταχυδρομικώς ή και με άλλο τρόπο, σε βάρος και 
κίνδυνο των αιτούντων. 

■Γραμμάτια που πουλήθηκαν δεν γίνονται δεκτά για επιστροφή. 

Τα δημόσια Ταμεία μπορούν να επιστρέφουν γραμμάτια του Λαχείου · 
μέχρι ποσοστού 10%.της τελευταίας παραλαβής, εφόσον αυτά θα παρα¬ 
δοθούν ή θα περιέλθουν αποδειγμένα στην Υπηρεσία Κρατικών Λα¬ 
χείων μέχρι το μεσημέρι της 28.12.1988. 

Η Υπηρεσία Κρατικών Λαχείων διατηρεί το δικαίωμα της δημοσίευ¬ 
σης των ονομάτων, φωτογραφιών κ.λπ. στοιχείων των τυχερών. 

16. Διαχειριστικές και λογιστικές ενέργειες: 

Η Υπηρεσία Κρατικών Λαχείων, ως προς τις διαχειριστικές και λογι¬ 
στικές ενέργειες, πρέπει να ακολουθεί όσα ισχύουν για το Λαϊκό Λαχείο. 

Κάθε θέμα σχετικό με το. Κρατικό Λαχείο Κοινωνικής Αντίληψης, 
που δεν προβλέπεται από την απόφαση αυτή, ρυθμίζεται με απόφαση 
της Διοικούσας Επιτροπής Κρατικών Λαχείων. 

17. Ημερομηνία κυκλοφορίας των γραμματίων του Λαχείου: 

Ημερομηνία κυκλοφορίας των γραμματίων ορίζεται η 1η Οκτωβρίου 
1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Οκτωβρίου 1988 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΔΗΜ. ΤΣΟΒΟΛΑΣ 

ΥΦΥΠΟΥΡΓΟΣ 

.· · ΥΓΕΙΑΣ· ΠΡΟΝ. & ΚΟΙΝ. ΑΣΦΑΛΙΣΕΩΝ 

ΧΡ. ΟΙΚΟΝΟΜΟΥ 

Αριθ. Π 6487/2339 

(4) 


Δυνατότητα κατάθεσης της εκκαθαριστικής δήλωσης Φ.Π.Α. σε άλλη 
φορολογική αρχή ή υπηρεσία κτλ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψή: 

Έχοντας υπόψη τις κατωτέρω διατάξεις του ν. 1642/86 «Για την 
εφαρμογή του Φόρου Προστιθέμενης Αξίας και άλλες διατάξεις» όπως 
τροποποιήθηκε και ισχύει: 

α. των παραγρ. 1 και 8 του άρθρου 38 

β. της απόφασής μας με αριθ. Π. 1972/2908/5.6.87/ΠΟΛ. 172 
σύμφωνα με την οποία αρμόδια φορολογική αρχή για την παραλαβή της 
εκκαθαριστικής δήλωσης ΦΠΑ είναι η φορολογική αρχή στην περιφέ¬ 
ρεια της οποίας ο υποκείμενος έχει την έδρα ή το κεντρικό του. 

γ. των περιπτ. β’ και δ' της παραγρ. 1 του άρθρου 28 και της παρ. 3 
του ίδιου άρθρου. · 

δ. της παραγρ. 3 του άρθρου 58. 

ε. την ανάγκη που προέκυψε για τη διευκόλυνση των φορολογουμέ¬ 
νων σε ειδικές περιπτώσεις, αποφασίζουμε: 

1. Αν η κατοικία του υποκειμένου στο φόρο βρίσκεται σε διαφορετική 
πόλη απο εκείνη που έχει την έδρα ή το κεντρικό η επιχείρησή του, επι¬ 


τρέπεται η κατάθεση της εκκαθαριστικής δήλωσης ΦΠΑ σε άλλη οικον. 
εφορία και η καταβολή του τυχόν οφειλόμενου φόρου στο αντίστοιχο δη¬ 
μόσιο ταμείο με ταχυπληρωμή. Σ’ αυτή την περίπτωση τα δύο αντίτυπα 
της εκκαθαριστικής δήλωσης μαζί με τα δικαιολογητικά (περιοδικές εκ¬ 
καθαρίσεις κτλ.) αποστέλλονται «επί αποδείξει» από την εφορία παραλα¬ 
βής στην αρμόδια εφορία της έδρας ή του κεντρικού του υποκειμένου. 
Διευκρινίζεται ότι η περιοχή τέως διοικήσεως πρωτευούσης θεωρείται 
σαν μία πόλη καθώς και η «μείζων» περιοχή θεσ/νίκης για την εφαρ¬ 
μογή της παρούσας. 

2. Όταν το αποτέλεσμα της εκκαθαριστικής δήλωσης Φ.Π.Α. είναι 
πιστωτικό ή μηδενικό και ο υποκείμενος κατοικεί σε νησί που δεν εδρεύει 
οικον. Εφορία μπορεί να στείλει την εκκαθαριστική του δήλωση και με 
συστημένη επιστολή. 

3. Την εκκαθαριστική δήλωση εκτός από τον υποκείμενο ή το νόμιμο 
εκπρόσωπό του, μπορεί να την υποβάλλει και οποιοσδήποτε τρίτος για 
λογαριασμό του υποκειμένου, χωρίς έγγραφη εξουσιοδότησης, αρκεί ο 
τρίτος να επιδείξει την ταυτότητά του στον υπάλληλο παραλαβής, ση¬ 
μειώνοντας (ο τρίτος) το επώνυμο, το όνομα και τον αριθμ. ταυτότητάς 
του στις αντίστοιχες ενδείξεις της πρώτης σελίδας του εντύπου της δή¬ 
λωσης. 

4. Το μη υποκείμενο στο φόρο πρόσωπο που έχει υποχρέωση να πλη¬ 
ρώσει Φ.Π.Α. σαν λήπτης αγαθών και υπηρεσιών ή που παρακράτησε 
Φ.Π.Α. και τον απέδωσε στο δημόσιο με έκτακτη προσωρινή δήλωση, 
δεν υποχρεούται να υποβάλει εκκαθαριστική δήλωση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Οκτωβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 39775 (5) 

Καθορισμός του είδους ανάγκης και του κατ’ αριθμό ανώτατου ορίου 

πρόσκαιρου και εποχιακού προσωπικού για πρόσληψη στον Αυτό¬ 
νομο Σταφιδικό Οργανισμό (Α.Σ.Ο.).». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ 
ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 2 του άρθρου 13 του Ν. 1735/87 «προσ¬ 
λήψεις στο δημόσιο τομέα, κοινωνικός έλεγχος στη δημόσια διοίκηση, 
πολιτικά δικαιώματα και άλλες διατάξεις» (ΦΕΚ 195/τ.Α’/1987). 

2. Τις διατάξεις της παρ. 6 του άρθρου 1 του Ν. 1256/82. 

3. Την απόφαση αριθμ. 10/19.8.88 (θέμα 2ο) της Δ.Ε. του ΑΣΟ. 

4. Την αριθμ. 18651/23.5.88 κοινή υπουργική απόφαση (ΦΕΚ 
320/τ.Β'/1988), αποφασίζουμε: 

1. Συμπληρώνοντας την αριθμ. 18651/23.5.1988 (ΦΕΚ 320/ 
τ.Β'/27.5.88) απόφασή μας, εγκρίνουμε την απόφαση 10/19.8.88 
(θέμα 2ο) της Διοικούσας Επιτροπής του ΑΣΟ, για τον καθορισμό του 
ανώτατου ορίου προσωπικού, που μπορεί να προσλαμβάνεται με σύμ¬ 
βαση εργασίας ιδιωτικού δικαίου ορισμένου χρόνου, προκειμένου ο Ορ¬ 
γανισμός να καλύψει τις ανάγκες του, πρόσκαιρες (υλοποίηση προγράμ¬ 
ματος που χρηματοδοτείται από την Ε.Ο.Κ. (Μ.Ο.Π.), ανέγερση νέων 
κτιρίων και συντήρηση παλαιών) και εποχιακές (κατά την περίοδο συ¬ 
γκέντρωσης της σταφίδας) σε προσωπικό, ως εξής: 

α) Μέχρι δύο (2) άτομα ειδικότητας επιστήμης των Υπολογιστών Πανε¬ 
πιστημιακής εκπαίδευσης, ένα (1) ειδικότητας πληροφοριακής τεχνολο¬ 
γικής εκπαίδευσης και ένα (1) Πολιτικό Μηχανικό ΠΕ, ως πρόσκαι¬ 
ρους, και 

β) μέχρι πέντε (5) εργατοφύλακες και δύο (2) καθαρίστριες ως επο¬ 
χιακούς. 

2. προσόντα για την πρόσληψη του παραπάνω προσωπικού ορίζονται 
τα προβλεπόμενα από το ΠΔ 194/1988 (ΦΕΚ 84/τ.Α') για θέσεις μό¬ 
νιμου προσωπικού δημοσίων υπηρεσιών και.Ν.Π.Δ.Δ, αντίστοιχης ειδι¬ 
κότητας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


3. Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 24 Οκτωβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠΟΣΤ. ΚΑΚΛΑΜΑΝΗΣ ΠΑΝΑΓ. ΡΟΥΜΕΛΙΩΤΗΣ 

ΓΕΩΡΓΙΑΣ 

ΠΑΝ. ΠΟΤΤΑΚΗΣ 

-♦- 

Αριθ. 17224 (6) 

Κήρυξη υποχρεωτικής της από 4.7.88 ΣΣΕ των καθαριστριών, καθα- 
ριστών επιχειρήσεων, γραφείων και πολυκατοικιών όλης της Χώρας 
πλην Νομού Θεσ/κης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΤ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 29 Σεπτεμβρίου 1988. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα καθαριστριών - καθαριστών επιχειρή¬ 
σεων πλην Ν. Θεσ/νίκης. 

4. Την υπ’ αριθμ. 96944/87 (ΦΕΚ 551 τ.Β' της 20.10.87) από¬ 
φαση Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ.), απο¬ 
φασίζουμε: 

1. Κηρύσσουμε υποχρεωτική την από 4.7.88 ΣΣΕ των καθαρι¬ 
στριών - καθαριστών επιχειρήσεων, γραφείων και πολυκατοικιών όλης 
της χώρας πλην Νομού Θεσσαλονίκης για όλους τους εργοδότες και ερ¬ 
γαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

• Αθήνα, 5 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦ - 

Αριθ. 17226 (7) 

Κήρυξη υποχρεωτικής της από 4.7.88 ΣΣΕ του προσ/κού γραφείων 
Ανωνύμων Εταιρειών και λοιπών Ιδιωτικών Επιχ/σεων καθώς και 
των γραμματέων προϊσταμένων Δ/νσεων επιχ/σεων όλης της χώ¬ 
ρας· 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Τη γνώμη που εξέφρασε το Ανώτατο Συμβούλιο Εργασίας.κατά 
τη συνεδρίαση αυτού της 29 Σεπτεμβρίου 1988. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα στις Ανώνυμες Εταιρείες. 

4. Την υπ’ αριθμ. 96944/87 (ΦΕΚ 551 τ.Β' της 20.10.87) από¬ 
φαση Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ.), απο¬ 
φασίζουμε: 

1. Κηρύσσουμε υποχρεωτική την από 4.7.88 ΣΣΕ του Προσ/κού 
γραφείων Ανωνύμων Εταιρειών και λοιπών ιδιωτ. επιχ/σεων καθώς 
και των γραμματέων προϊσταμένων Δ/νσεων Επιχ/σεων όλης της χώ¬ 
ρας για όλους τους εργοδότες και εργαζόμενους του επαγγέλματος, που 
αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 


Αθήνα, 5 Οκτωβρίου 1988 

Ο Γενικός Γραμματέας 

ΠΕΤΡΟΣ ΜΩΡΑΛΗΣ 

-♦- ' 

Αριθ. 17225 (8) 

Κήρυξη υποχρεωτικής της από 17.8.88 ΣΣΕ των εργατοτεχνιτών οι¬ 
κοδόμων και των συναφών κλάδων όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 2 του άρθρου 5 του Ν. 3239/55. 

2. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 29 Σεπτεμβρίου 1988. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 
των εργαζομένων στην Ελλάδα Οικοδόμων και συναφών κλάδων. 

4. Την υπ’ αριθμ. 96944/87 '(ΦΕΚ 551 τ.Β' της 20.10.87) από¬ 
φαση Υπουργού Εργασίας (Μεταβίβαση αρμοδιοτήτων του Υπουργού 
Εργασίας και εξουσία υπογραφής στους Γενικό Γραμματέα κ.λπ.), απο¬ 
φασίζουμε: 

1. Κηρύσσουμε υποχρεωτική την από 17.8.88 ΣΣΕ των εργατοτε- 
χνιτών Οικοδόμων και των συναφών κλάδων όλης της χώρας για όλους 
τους εργοδότες και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 5 Οκτωβρίου 1988 

Ο Γενικός Γραμματέας 
... _ ΠΕΤΡΟΣ ΜΩΡΑΛΗΣ 

-♦- 

Αριθ. Α3β/οικ. 15856 (9) 

Μεταφορά Γ' ορθοπεδικού τμήματος από το Περιφ. Γεν. Νοσ/μείο 

«ΑΣΚΛΗΠΙΕΙΟ» Βούλας στο Περιφερειακό Γενικό Νοσοκομείο 

Αθηνών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 26 του Ν". 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/Α/85). 

2. Τηναρ. Α3β/οικ.281/7.1.1987 απόφαση «αναμόρφωση του ορ¬ 
γανισμού του Γενικού Νοσοκομείου Αθηνών». 

3. Την αρ. Α3β/οικ.15598/2.11.1987 απόφαση «οργανισμός του 
Νοσοκομείου Ε.Ε.Σ. «ΑΣΚΛΗΠΙΕΙΟ» Βούλας, αποφασίζουμε: 

1. Το Γ', Ορθοπεδικό Τμήμα του Περιφερειακού Γενικού Νοσοκο¬ 
μείου «ΑΣΚΛΗΠΙΕΙΟ» Βούλας που προβλέπεται από την. αρ, Α3β/ 
οικ. 15598/2.11.87 υπουργική απόφαση «οργανισμός του Νοσοκομεί- 
που Ε.Ε.Σ. «ΑΣΚΛΗΠΙΕΙΟ» Βούλας (ΦΕΚ 622/Β/87)μεταφέρεται 
στο Περιφερειακό Γενικό Νοσοκομείο Αθηνών και προστίθεται στον ορ¬ 
γανισμό του, ως Β' ορθοπεδικό Τμήμα. 

2. Μία (1) θέση Διευθυντή, δύο (2) θέσεις Επιμελητών Α' και δύο (2) 
θέσεις Επιμελητών Β' κλάδου γιατρών Ε.Σ.Υ. ειδικότητας Ορθοπεδι¬ 
κής, που έχουν συσταθεί με την αρ. Α3β/7068/4.6.1984 κοινή από¬ 
φαση (ΦΕΚ 382/Β/84) για το Περ. Γεν. Νοσ. «ΑΣΚΛΗΠΙΕΙΟ» Βού¬ 
λας μεταφέρονται και προστίθενται στον οργανισμό του Περ. Γεν. Αθη¬ 
νών. 

3. Οι παρακάτω γιατροί που έχουν διοριστεί σε αντίστοιχες θέσεις και 
έχουν τοποθετηθεί στο μεταφερόμενο τμήμα, μεταφέρονται και κατα¬ 
τάσσονται στην ιατρική υπηρεσία του Περιφ.' Γεν. Νοσ. Αθηνών. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΟΝΟΜΑΤΕΠΩΝΥΜΟ 

1. Εξάρχου Ευάγγελος 

2. Ασημαχόπουλος Αντώνης 

3. Χατζησταματίου Κων/νος 

4. Αναοτόπουλος Γεώργιος 

5. Μαρής Ιωάννης 


ΒΑΘΜΟΣ ΑΡΙΘΜΟΣ ΥΠΟΥΡΓΙΚΗΣ 
ΑΠΟΦΑΣΗΣ ΔΙΟΡΙΣΜΟΥ 
Δ/ντής Δ2β/26626/9.9.85 

(ΦΕΚ 160/19.9.85 Τ.ΝΠΔΔ) 
Επιμ. Α' Δ2β/34020/86 

(ΦΕΚ 191/18.11.86 Τ.ΝΠΔΔ) 
» Δ2β/475/87 

(ΦΕΚ 5/21.1.87 Τ.ΝΠΔΔ) 
Επιμ. Β' Δ2β/27616/85 

(ΦΕΚ 173/26.9.85 Τ.ΝΠΔΔ) 

» Δ2β/31840/21.10.85 

(ΦΕΚ 221/26.11.85 Τ.ΝΠΔΔ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Οκτωβρίου 1988 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠ. ΚΑΚΛΑΜΑΝΗΣ 


ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


♦ 


Αριθ. Α3β/οικ. 15855 

Μεταφορά θέσεων κλάδου γιατρών Ε.Σ.Τ. 


( 10 ) 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 5 του άρθρου 26 του Ν. 1579/85 «Ρυθμί¬ 
σεις για την εφαρμογή και ανάπτυξη του Ε.Σ. Υγείας και άλλες διατά¬ 
ξεις» (ΦΕΚ 21 /7/Α/85) όπως συμπληρώθηκαν από το άρθρο 54 παρ. 
5 του Ν. 1759/88. (ΦΕΚ 50/Α/88), αποφασίζουμε: 

1. Μία (1) θέση κλάδου γιατρών Ε.Σ.Τ. με βαθμό Δ/ντή, ειδικότη¬ 
τας Χειρουργικής που έχει συσταθεί για τις Νοσηλευτικές Μονάδες του 
Ι.Κ.Α. με την αρ. Α3β/οικ.7067/84 (ΦΕΚ 382/Β/84), κοινή από¬ 
φαση, μεταφέρεται και προστίθεται στον οργανισμό του Νομαρχιακού 
Γενικού Νοσοκομείου Αίγιου. 

2. Μία (1) θέση κλάδου γιατρών Ε.Σ.Υ. με βαθμό Επιμελητή Β' ειδι¬ 
κότητας Μικροβιολογίας που έχει συσταθεί με την αρ. Α3β/7067/84 
(ΦΕΚ 382/Β/84) κοινή απόφαση, για τις Νοσηλευτικές Μονάδες του 
Ι.Κ.Α. μεταφέρεται και προστίθεται στον οργανισμό του Νομαρχιακού 
Γενικού Νοσοκομείου Λευκάδας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 26 Οκτωβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠ. ΚΑΚΛΑΜΑΝΗΣ 

- ♦- 

Αριθ. Υ-1/Φ 9.6.40/12630 (11) 

Καθορισμός προσωπικού για την κάλυψη εποχιακών αναγκών στη ΔΕ- 
Π-ΕΚΥ Α.Ε. 


ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 


Έχοντας υπόψη: 

1. Την από 15.4.1988 απόφαση του Διοικητικού Συμβουλίου της 
ΔΗΜΟΣΙΑΣ ΕΠΙΧΕΙΡΗΣΗΣ ΠΕΤΡΕΛΑΙΟΥ - ΕΡΕΥΝΑ & ΕΚΜΕ¬ 
ΤΑΛΛΕΥΣΗ ΥΔΡΟΓΟΝΑΝΘΡΑΚΩΝ (ΔΕΠ-ΕΚΥ ΑΕ) της 104ης 
Συνεδρίας του, με την οποία αποφασίσθηκε η κατ’ έτος πρόσληψη επο¬ 
χιακού προσωπικού και καθορίσθηκε ο αριθμός και οι ειδικότητές του, 
αποφασίζουμε: 


Εγκρίνουμε την απόφαση της 15.4.1988 (104η Συνεδρίαση) του 
Διοικητικού Συμβουλίου της ΔΕΠ-ΕΚΥ ΑΕ, για τον καθορισμό ανώτα¬ 
του αριθμού εποχιακού προσωπικού που θα επανδρώσει τα Συνεργεία 
της που εκτελούν γεωτρητικές και γεωφυσικές εργασίες σε διάφορες πε¬ 
ριοχές της Χώρας και σε διάφορα χρονικά διαστήματα, σύμφωνα με τα 
ετήσια ερευνητικά της προγράμματα, το οποίο έχει ως εξής: 

1. Εργάτες, υποχρεωτικής εκπαίδευσης μέχρι 340. 

2. Οδηγοί αυτοκινήτων, δευτεροβάθμιας εκπαίδευσης μέχρι 50, με 
2 χρόνια εμπειρία & επαγγελματικό δίπλωμα Γ' ή Δ' ή Ε' κατηγορίας. 

3. Τοπογράφοι, μέχρι 8, τεχνολογικής εκπαίδευσης, με 3 χρόνια 
εμπειρία. 

4. Μηχανικοί Εμπορικού Ναυτικού, μέχρι 3, με 3 χρόνια εμπειρία 
και πτυχίο ΜΕΚ Γ' τάξης. 

5. Χειριστές Ταχυπλόου, δευτεροβάθμιας εκπαίδευσης μέχρι 8, με 1 
χρόνο εμπειρία και άδεια Χειριστή Ταχυπλόου. 

6. Χειριστές Ανυψωτικών Μηχανημάτων, μέχρι 6, δευτεροβάθμιας 
εκπαίδευσης, με άδεια χειριστή γερανοφόρου ανυψωτικού μηχανήματος 
(Κλαρκ). 

7. Χειριστές Η/Υ, μέχρι 15, δευτεροβάθμιας εκπαίδευσης, με 2 χρό¬ 
νια εμπειρία και καλή γνώση της Αγγλικής Γλώσσας. 

8. Γραμματείς, μέχρι 5, δευτεροβάθμιας εκπαίδευσης, με 2 χρόνια 
προϋπηρεσία και καλή γνώση της Αγγλικής Γλώσσας. 

9. Μηχανικοί Αυτοκινήτου, μέχρι 2, δευτεροβάθμιας εκπαίδευσης, 
με 5 χρόνια εμπειρία. 

10. Διοικητικοί, μέχρι 3, πανεπιστημιακής ή τεχνολογικής εκπαί¬ 
δευσης., ’ 

11. Διοικητικοί, μέχρι 7, δευτεροβάθμιας εκπαίδευσης. 

12. Οικονομικοί, μέχρι 4, πανεπιστημιακής εκπαίδευσης με 2 χρό¬ 
νια εμπειρία. 

13. Εκτελωνιστής, ένας, δευτεροβάθμιας εκπαίδευσης με 2 χρόνια 
εμπειρία. 

14. Χειριστές Ασυρμάτου, μέχρι 4, δευτεροβάθμιας εκπαίδευσης, 
Σχολών Ασυρματιστών Ξηράς Εμπορικού Ναυτικού. 

15. Γεωλόγος ένας, πανεπιστημιακής εκπαίδευσης με 2 χρόνια 
εμπειρία επιθυμητή. 

16. Γεωφυσικός ένας, με Πτυχίο Μάστερ σε Εφαρμοσμένη Γεωφυ¬ 
σική και 2 χρόνια εμπειρία επιθυμητή. 

17. Αναλυτές - Προγραμματιστές, μέχρι 2, πανεπιστημιακής εκπαί¬ 
δευσης με 2 χρόνια εμπειρία επιθυμητή. 

Συνολικός ανώτατος αριθμός προσωπικού μέχρι τετρακόσιοι εξήντα 
(460). 

Προσόντα για την πρόσληψη του παραπάνω προσωπικού ορίζονται 
τα προβλεπόμενα από το Π.Δ. 194/1988 (ΦΕΚ 84Α'), για διορισμό σε 
μόνιμες θέσεις δημοσίων υπηρεσιών και ΝΠΔΔ αντίστοιχης ειδικότη¬ 
τας, λαμβανομένων υπόψη και των παραπάνω οριζομένων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Οκτωβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠ. ΚΑΚΛΑΜΑΝΗΣ ΠΑΝ. ΡΟΥΜΕΛΙΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝ. ΠΕΠΟΝΗΣ 
- ψ - 


Αριθ. 18221 (12) 

Σύμβαση μίσθωσης έργου από το Α' ΚΑΠΗ Αγ. Αναργύρων. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1795/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71229/23.10.1987 κοινή απόφαση του Πρωθυπουργού και 
του Υπουργού Εσωτερικών για τη μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β'). 

3. Τις διατάξεις του Π. Δ/τος 260/88 (ΦΕΚ 119/88 τ.Α'). 

4. Τις ανάγκες του Α' ΚΑΠΗ Αγ. Αναργύρων, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Καθορίζουμε τον αριθμό των προσώπων που είναι .απαραίτητο να 
απασχοληθεί με μίσθωση έργου από το Α’ ΚΑΠΗ Αγ. Αναργύρων σύμ¬ 
φωνα με τις διατάξεις του άρθρου 681 κ.ε. του Αστικού Κώδικα ως 
εξής: 

α) (1) γιατρό παθολόγο 

β) (1) γιατρό φυσικής ιατρικής. 

Απαραίτητα προσόντα κατά ειδικότητα προβλεπόμενα από τις ισχύ- 
ουσες διατάξεις. 

Το συγκεκριμένο έργο που πρόκειται να εκτελεστεί είναι η παροχή ια¬ 
τρικής προστασίας στα μέλη του Α’ ΚΑΠΗ. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από 1.1.89 μέχρι 31.12.89. 

Η αμοιβή των παραπάνω θα καθοριστεί στη σύμβαση που θα υπο¬ 
γραφεί και οπωσδήποτε δεν θα υπερβεί το ποσό των 744.000 δρχ. συ¬ 
νολικά. 


Η εκτέλεση του έργου θα παρακολουθείται από τον Πρόεδρο του ΑΣ 
του Α' ΚΑΠΗ, Δήμαρχο Αγ. Αναργύρων. 

Ως τόπος εκτέλεσης του έργου ορίζεται το Α’ ΚΑΠΗ Αγ. Αναργύ¬ 
ρων. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 13 Οκτωβρίου 1988 

Ο Νομάρχης 
Γ. ΑΝΑΝΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





